3. melléklet

**Előzetes hatásvizsgálati lap**

**Eger Megyei Jogú Város Önkormányzata Közgyűlésének**

**a közösségi együttélés alapvető szabályairól, valamint azok elmulasztásának jogkövetkezményeiről**

(a rendelet-tervezet címe)

**Dr. Kovács Luca**

**jegyző**

(az előterjesztő neve, beosztása)

**készült a Közgyűlés 2016. november 24.-i ülésére**

**Előzetes hatásvizsgálat:**

1. **Társadalmi hatások**: A rendelet a magasabb szintű jogszabályok által nem szabályozott helyi társadalmi viszonyok, illetve társadalmi együttélés rendezésére jön létre.
2. **Gazdasági és költségvetési hatások**: A rendelet alapján kiszabott esetleges bírságok a költségvetésre pozitív hatást jelentenek. A rendelet következtében emelkedés nem várható az önkormányzat 2017. évi költségvetési kiadásában.
3. **Környezeti és egészségügyi következmények**: A rendelet-tervezet tartalmaz környezetvédelemmel, a városi zöldfelületek, közterületek tisztántartásával, állattartással, köztisztasággal kapcsolatos szabályokat. Egészségügyi hatása nincs.
4. **Adminisztratív terheket befolyásoló hatások**: A rendelet alapján kiszabott esetleges helyszíni bírságok behajtása jelenthet adminisztratív terheket.
5. **A jogszabály megalkotásának szükségessége, illetve a jogalkotás elmaradásának várható következménye:**

A Mötv. 8. § (2) bekezdése és 143. § (4) bekezdés d.) pontja 2013. január 1. napjától újra lehetőséget ad a helyi önkormányzatok számára a közösségellenes magatartások helyi szabályozására.

Az önkormányzatoknak az Alaptörvény 32. cikke alapján törvény által nem szabályozott helyi társadalmi viszonyok rendezésére kell rendeletet alkotniuk.

Olyan normák megalkotására van szükség, melyek beilleszkednek az önkormányzatokra vonatkozó joganyag komplex rendszerébe és az egész helyi közösség együttélésének alapvető szabályait határozzák meg.

1. **A jogszabály alkalmazásához szükséges személyi, szervezeti, tárgyi és pénzügyi feltételek**: A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Utólagos hatásvizsgálat**:

Javasolt-e a rendelet utólagos hatásvizsgálata? Igen/Nem

Amennyiben igen, ennek időpontja: évente

Az előzetes hatásvizsgálati lapot kitöltötte:

Jóváhagyta: