FEDLAP

Az előterjesztés címe:

Eger Megyei Jogú Város Önkormányzata Közgyűlésének rendelettervezete a közösségi együttélés alapvető szabályairól, valamint azok elmulasztásának jogkövetkezményeiről és ehhez kapcsolódóan Eger Megyei Jogú Város Alapokmányáról szóló 28/2011. (VI. 30.) önkormányzati rendelet módosítása.

Előterjesztő: Dr. Kovács Luca jegyző

Előadó: Dr. Mentusz Dorottya (Jogi Iroda)

Tárgya: Eger Megyei Jogú Város Önkormányzata a korábbi 33/2012. (VI.29.) számú, az egyes tiltott, közösségellenes magatartásokról szóló rendeletét az Alkotmánybíróság 38/2012. (XI.14.) határozata alapján hatályon kívül helyezte. Magyarország helyi önkormányzatairól szóló törvény változására tekintettel 2013. január 1.-től újból lehetővé vált az önkormányzatok számára, hogy rendeletben határozzák meg a közösségi együttélés alapvető szabályait, valamint ezek elmulasztásának jogkövetkezményeit.

A közgyűlés tehermentesítése érdekében célszerű, hogy a Városi Pénzügyi és Ügyrendi Bizottság saját hatáskörben bírálja el a rendelet alapján hozott döntés ellen benyújtott fellebbezéseket.

Mellékletek:

Előterjesztés és rendelettervezet

Előzetes hatásvizsgálati lap (közösségi együttélés rendelettervezethez)

Alapokmány módosítás rendelettervezet és egységes szerkezetbe foglalt rendelet

Az előterjesztés testületi tárgyalásának időpontja: 2016. 11.24.

Az előterjesztésről döntést hozó testület: Eger Megyei Jogú Város Önkormányzata Közgyűlése

A tárgyalás módja*: nyilvános ülés zárt ülés zárt ülésre javasolt*

|  |  |  |  |  |
| --- | --- | --- | --- | --- |
| Előkészítő szervezeti egység neve | Ügyintéző neve | Ügyintéző e-mail címe | Ügyintéző telefon-  száma | Iktatószám |
| *A testületi anyag készítője* | *Dr. Mentusz Dorottya* | *mentusz.dorottya@ph.eger.hu* | *36/523-782* | *16886/2016.* |
| *Az előkészítésben szakmai*  *segítséget nyújtó további iroda/csoport* | *Közterület-felügyelet* |  |  |  |
|  | *Városüzemeltetési Iroda* |  |  |  |
|  | *Humán Szolgáltatási Iroda* |  |  |  |

Meghívottak:

|  |  |
| --- | --- |
| *Név*  *(képviselt szervezet,titulus)* | *Postacím (irányítószám is)*  *E-mail/telefonszám* |
|  |  |

Véleményező bizottság(ok):

|  |  |  |  |
| --- | --- | --- | --- |
| Bizottság neve | Ülés időpontja | Ülés helye | Napirendi pont száma a meghívó szerint |
| Városképi és Környezetvédelmi Bizottsági | *2016.11.14.*  *13 óra* | *II. tárgyaló* |  |
| Városi Pénzügyi és Ügyrendi Bizottság | *2016.11.14.*  *15 óra* | *II. tárgyaló* |  |

Bizottsági döntés:

A Városképi és Környezetvédelmi Bizottság 5 igen szavazattal támogatja Eger Megyei Jogú Város Önkormányzata Közgyűlésének a közösségi együttélés alapvető szabályairól, valamint azok elmulasztásának jogkövetkezményeiről szóló rendelet-tervezete Közgyűlés elé terjesztését.

A Városi Pénzügyi és Ügyrendi Bizottság 3 igen szavazattal támogatja Eger Megyei Jogú Város Önkormányzata Közgyűlésének a közösségi együttélés alapvető szabályairól, valamint azok elmulasztásának jogkövetkezményeiről szóló rendelet-tervezete Közgyűlés elé terjesztését.

A Városi Pénzügyi és Ügyrendi Bizottság ülésén kérte annak vizsgálatát, hogy milyen jogorvoslati lehetőségek állnak rendelkezésre a rendelet alapján lefolytatott eljárások során. A Ket. 107. § (1) bekezdése alapján önkormányzati hatósági ügyben a fellebbezés elbírálása a képviselő-testület hatáskörébe tartozik, ha az elsőfokú döntést nem a képviselő-testület hozta, azonban a Mötv. 41. § (4) bekezdése alapján hatáskörét átruházhatja a bizottságára.

Ennek megfelelően javaslatot teszek az Alapokmány kiegészítésére annak érdekében, hogy a másodfokú döntést a Városi Pénzügyi és Ügyrendi Bizottság jogosult legyen meghozni.

Döntési javaslat:

Eger Megyei Jogú Város Önkormányzata Közgyűlése elfogadja Eger Megyei Jogú Város Önkormányzata Közgyűlésének a közösségi együttélés alapvető szabályairól, valamint azok elmulasztásának jogkövetkezményeiről szóló rendeletéhez kapcsolódóan Eger Megyei Jogú Város Alapokmányáról szóló 28/2011. (VI. 30.) önkormányzati rendelet módosítását.