**Eger Megyei Jogú Város Önkormányzata Közgyűlésének**

**rendelettervezete**

**Eger Megyei Jogú Város Alapokmányáról szóló**

**28/2011. (VI. 30.) önkormányzati rendelet**

**módosítására**

Eger Megyei Jogú Város Önkormányzata Közgyűlése Magyarország Alaptörvénye 32. cikkének (1) a) és (2) pontjában meghatározott feladatkörében eljárva, Magyarország helyi önkormányzatairól szóló 2011. évi CLXXXIX. törvény 143. § (4) bekezdés a) pontjában kapott felhatalmazás alapján a következőket rendeli el:

**1. §**

**A** **Eger Megyei Jogú Város Alapokmányáról szóló 28/2011. (VI. 30.) önkormányzati rendelet 4. Melléklet III. B/2 az alábbiak szerint egészül ki:**

*13. Elbírálja a közösségi együttélés alapvető szabályairól, valamint azok elmulasztásának jogkövetkezményeiről szóló önkormányzati rendelet alapján hozott döntés ellen benyújtott fellebbezéseket.*

**2.§**

Jelen Rendelet a kihirdetését követő napon lép hatályba, és a hatályba lépését követő napon hatályát veszti.

Habis László Dr. Kovács Luca

polgármester jegyző